**ПРЕДЛОГ ЗАКОНА**

**О ИЗМЕНАМА И ДОПУНАМА**

**ЗАКОНА О ПРИВРЕМЕНОМ РЕГИСТРУ ПУНОЛЕТНИХ ДРЖАВЉАНА РЕПУБЛИКЕ СРБИЈЕ КОЈИМА СЕ УПЛАЋУЈЕ НОВЧАНА ПОМОЋ ЗА УБЛАЖАВАЊЕ ПОСЛЕДИЦА ПАНДЕМИЈЕ БОЛЕСТИ COVID-19**

**ИЗАЗВАНЕ ВИРУСОМ SARS-CОV-2**

Члан 1.

У Закону о Привременом регистру пунолетних држављана Републике Србије којима се уплаћује новчана помоћ за ублажавање последица пандемије болести COVID-19 изазване вирусом SARS-CоV-2 („Службени гласник РС”, број 40/21), у члану 1. после речи: „новчана помоћ” додају се речи: „и допунска новчана помоћ”, после речи „начин уплате новчане помоћи” додају се речи: „и допунске новчане помоћи”, а после речи: „као и друга питања од значаја за добијање новчане помоћи” додају се речи: „и допунске новчане помоћи”.

Члан 2.

У члану 2. став 1. тачка 1) после речи: „на дан ступања на снагу овог закона пунолетно,” додају се речи: „или је постало пунолетно од 24. априла 2021. године, до дана ступања на снагу закона о изменама и допунама закона којим се уводи допунска новчана помоћ (у даљем тексту: Закон),”.

У тачки 2) после речи: „чија исплата се врши у мају,” додају се речи: „односно у децембру”.

После тачке 5. додају се тачка и запета и тачка 6), која гласи:

„6) „допунска новчана помоћ” је допунска накнада коју Република Србија – Министарство финансија, преко Управе за трезор исплаћује, у складу са овим законом, лицу из става 1. тач. 1)–4) овог члана, који на дан ступања на снагу Закона испуњава услове прописане овим законом, у износу од 20 евра у динарској противвредности по званичном средњем курсу динара према евру који утврђује Народна банка Србије на дан ступања на снагу Закона.”

Члан 3.

После члана 4. додаје се члан 4а, који гласи:

„Члан 4а

Лице из члана 2. став 1. тачка 1) које се није пријавило у складу са чланом 4. овог закона, приликом подношења пријаве из става 6. овог члана, доставља податке из члана 3. став 2. тачка 1) овог закона.

Тачност и потпуност података из става 1. овог члана проверава Министарство финансија у складу са чланом 3. овог закона.

Тачност и потпуност података из члана 3. став 2. овог закона Министарство финансија проверава на дан ступања на снагу Закона.

Тачност и потпуност података лица из става 1. овог члана проверава се у складу са чланом 3. став 5. овог закона.

Изузетно од ставa 1. овог члана лицима из члана 2. став 1. тач. 1)–4) овог закона чији се подаци налазе у Привременом регистру на дан ступања на снагу Закона, допунска новчана помоћ уплаћује се без подношења пријаве из става 1. овог члана.

Лице из ставa 1. овог члана пријављује се за уплату допунске новчане помоћи у периоду од 15. новембра до 30. новембра 2021. године, електронски преко портала Управе за трезор.”

Члан 4.

У члану 5. после става 2. додаје се нови став 3, који гласи:

„Лицу које је остварило право на новчану помоћ као лице у заводу за извршење кривичних санкција, а које на дан ступања на снагу Закона нема више тај статус, Министарство финансија ће отворити посебан наменски рачун за уплату допунске новчане помоћи код банке „Банка Поштанска штедионица” а.д. Београд.”

Досадашњи ст. 3–11. постају ст. 4–12.

У ставу 4. речи: „из ст. 1. и 2. овог члана” замењују се речима: „из ст. 1, 2. и 3. овог члана”.

У ставу 5. после речи: „има отворен текући рачун,” додају се речи: „или му је рачун на који му је исплаћена новчана помоћ угашен до дана ступања на снагу Закона,”, после речи: „за уплату новчане помоћи у банци” додају се речи: „у којој је пунолетни држављанин имао рачун на који му је исплаћена новчана помоћ, односно на рачун у банци”, а испред речи: „новчане помоћи у складу са чланом 4. став 1. овог закона” додаје се реч: „допунске”.

У ставу 6. речи: „из става 4.” замењују се речима: „из става 5.”.

У ст. 7. и 8. речи: „из ст. 1, 2. и 4. овог члана” замењују се речима: „из ст. 1, 2. и 5. овог члана”.

У ставу 9. речи: „из ст. 1, 2. и 4. овог члана” замењују се речима: „из ст. 1, 2. и 5. овог члана, а речи: „Управа за трезор и банке” замењују се речима: „Управа за трезор, банке и ЈП „Пошта Србије”.”

Члан 5.

У члану 6. став 7. речи: „или телефонски путем контакт центра” бришу се.

После става 7. додају се ст. 8–10. који гласе:

„Министарство финансија исплаћује пунолетном држављанину Републике Србије, кориснику пензије и примаоцу новчане социјалне помоћи који испуњава услове за уплату допунске новчане помоћи, допунску новчану помоћ у износу од 20 евра у динарској противвредности по званичном средњем курсу динара према евру који утврђује Народна банка Србије на дан ступања на снагу Закона преносом средстава са посебног наменског рачуна који је отворен за ту намену код Управе за трезор на текући, односно посебни наменски рачун пунолетног држављанина Републике Србије, корисника пензије или примаоца новчане социјалне помоћи који се води код банке.

Министарство финансија исплаћује лицу у заводу за извршење кривичних санкција, а које испуњава услове за уплату допунске новчане помоћи, допунску новчану помоћ у износу од 20 евра у динарској противвредности по званичном средњем курсу динара према евру који утврђује Народна банка Србије на дан ступања на снагу Закона преносом средстава са посебног наменског рачуна који је отворен за ту намену код Управе за трезор на депозитни рачун завода за извршење кривичних санкција у којем се над лицем коме се уплаћује новчана помоћ спроводи мера притвора, казна затвора или друга кривична санкција у складу са законом којим се уређује извршење кривичних санкција.

Министарство финансија започиње исплату допунске новчане помоћи из ст. 8. и 9. овог члана у децембру 2021. године.”

Члан 6.

У члану 8. речи: „Новчана помоћ не може бити” замeњују се речима: „Новчана помоћ и допунска новчана помоћ не могу бити”.

Члан 7.

Овај закон ступа на снагу осмог дана од дана објављивања у „Службеном гласнику Републике Србије.”